Հայկական ընկերություններից հենց «Արմենիա Էյրվեյզն» է, որ առաջիկայում կարող է դառնալ երկրորդ փոխադրողը Հայաստանում: Ամեն դեպքում, տրամաբանությունն այդ մասին է խոսում: Իրականում, սակայն, սա նոր ընկերություն չէ: Հիմնադրվել է 2013-ին «Մեյն Ավիէյշըն Տեքնիքս» ՍՊԸ-ի ու երեւանցի Արմեն Սարգսյանի կողմից (50-50 համամասնությամբ), ով եղել է նաեւ ավիաընկերության տնօրենը: Հետագայում նրան տնօրենի պաշտոնում փոխարինել է Կարեն Ռաֆիկի Մովսիսյանը, ով ՔԱԳՎ նախկին պետ Արտյոմ Մովսեսյանի հորեղբոր որդին է: Կ. Մովսիսյանը նաեւ նշված ՍՊԸ-ի սեփականատերն էր, այսինքն՝ իրավաբանորեն «Արմենիա Էյրվեյզի» 50 տոկոսի տերը: